Natividad Bella Esparza

Natividad Bella Esparza (Iruñea, 1933-Iruñea, 2022ko urriaren 4a) euskal pilotari erraketista izan zen.

 Bizitza 
Iruñean jaio zen, Tejeria kalean eta txikitatik pilota jokorako zaletasun handia erakutsi zuen. Eskolara joaten zenean, etxera bidean zegoen frontoian palan jokatzeko aprobetxatzen zuen. Ondoren, aita Tangerrera joan zen, eta han berak denboraldiak ematen zituenean iruindar batek eraikitako frontoi bat baliatzen zuen entrenatzeko.

 Kirol ibilbidea 
Madrilera joatea erabaki zuen eta bertan emakume pilotari talde batekin entrenatzen eta lehiatzen zen. Bertan, Bartzelonan maila profesionalean jokatzeko kontratua lortu zuen, eta bi hamarkada baino gehiago eman zituen bertan.

Euskal erraketistak deitutakoaren parte izan zen, Espainiako lehen emakume kirolari profesionalak izan zirenak, 1920 eta 1950 bitartean arrakasta handia izan zutenak eta frankismo garaian erretiratuak.

Aurrelari gisa jokatzen zuen eta bere arintasun eta trebetasunagatik nabarmentzen zen.

Bere karrera profesionala amaitu zuenean Deniara joan zen, baina azkenean Iruñera itzuli zen, eta bertan hil zen 2022ko urriaren 4an.

 Sariak eta aitorpenak 

 Iruñeko kale bati Natividad Bella Esparzaren izena eman zioten, Victor Eusa kalearen ordez, Buztintxuri auzoan.
 Labrit pilotalekuko jaialdiaren amaieran jasotako omenaldia, Iruñean.
 Nati Esparzaren omenez sortutako saria: Nafarroako Pilota Federazioko Natividad Bella Esparza saria.
 Mendillorriko Pilota Elkarteko ohorezko presidentea.

 Ikus, halaber 

 Erraketista
 Euskal pilota

 Erreferentziak 

Kategoria:Emakume pilotariak
Kategoria:Erraketistak
Kategoria:2022ko heriotzak
Kategoria:1933ko jaiotzak
Kategoria:Emakumea